Abdul Majid Mat Isa

Abdul Majid Mat Isa (lahir 31 Disember 1939) merupakan seorang pengasas seni Silat Gayong yang terkenal di Malaysia sezaman dengan Meor Abdul Rahman bin Uda Mohd Hashim.

Sejarah penglibatan Cikgu Abdul Majid Mat Isa dalam Silat Gayong bermula pada bulan 20hb Jun 1956 ketika beliau berusia 18 tahun di bawah tunjuk ajar Meor Abdul Aziz, abang kandung Dato' Meor Abdul Rahman bin Uda Mohd Hashim. 

Antara yang turut serta ialah Abdul Hamid, Abdul Rahman (abang Cikgu Abdul Majid) dan orang-orang kampung seramai 14 orang. Seterusnya gelangang tersebut dikelolakan oleh Ismail Mansur dari Pulau Pinang. Setelah enam bulan berlalu, gelanggang tersebut diambil alih pula oleh Kamari Melan dari Singapura.

Semasa Dato' Meor Abdul Rahman bersama Dato' Onn Jaafar melawat ke gelanggang tersebut, persembahan Abdul Majid bersama dua rakan pelatihnya Ramli Ibrahim dan Ramli Maarof telah mengkagumkan kedua-dua pelawat tersebut. Bertolak dari lawatan tersebut, Dato' Onn telah meeminta Abdul Majid dan dua rakannya itu untuk mengikuti kursus lanjutan Seni Silat Gayong di Gelanggang Gayong Lorong Fatimah, Woodlands, Singapura. Beliau juga turut berlajar daripada Dato' Meor Abdul Rahman, ayahandanya Uda Mohd Hashim Daeng Che Ngah serta Tuan Guru Haji Hussein Dol.

Setelah genap setahun, Abdul Majid diarahkan kembali ke Kedah kerana diamanahkan oleh Pertubuhan Seni Silat Gayong Malaysia untuk mengembangkan silat tersebut ke seluruh negeri Kedah.  

Dari asuhan Cikgu Abdul Majid lahirlah kumpulan jurulatih handalan tanahair seperti Cikgu Awang Daud, Cikgu Ismail Chik, Cikgu Ahmad Lazim, Cikgu Adiwijaya dan Cikgu Ahmad Ismail.

Pada awal tahun 1960, Cikgu Abdul Majid, sekali lagi ke Singapura menjalani latihan seni senjata di bawah bimbingan Cikgu Nordin Abdul Rahman. Turut mengajar ialah Cikgu Siti Aishah Meor Abdul Rahman, anak perempuan Dato' Meor Abdul Rahman yang pakar bermain kain 'cindai'.

Pada tahun 1978, akibat daripada pergeseran di kalangan ahli-ahli Silat Gayong, Dato' Meor Abdul Rahman telah menarik jawatan Guru Kanan Tertinggi daripada Cikgu Abdul Majid.

Pada tahun 1978 Tuan Haji Yusof Bin Salleh  telah mengasaskan Pertubuhan Seni Silat Pusaka Gayong di Malaysia. Nombor pendaftaran rasmi untuk Pertubuhan Seni Silat Pusaka Gayong Malaysia (PSSPGM) dengan Pendaftar Pertubuhan (ROS) adalah PPM-010-04-09042013. Dato Majid telah dilantik sebagai Pendita Utama Pertubuhan Seni Silat Pusaka Gayong Malaysia selepas diberi amanah oleh Tuan Haji Yusof untuk meneruskan perjuangan Pusaka Gayong

Rujukan
 TETAK-Tempur Tangan Kosong Pertubuhan Seni Silat Pusaka Gayung, Sarjana Media, Kuala Lumpur, 2008

Kategori:Pengamal silat
Kategori:Orang dari Kedah
Kategori:Orang Malaysia berketurunan Melayu
Kategori:Muslim Malaysia